laion/Wikipedia-Exotic huggingface dataset:
קווין מרי (קוקטייל)

קוקטייל בירה קווין מרי (באנגלית: Queen Mary) הוא תערובת של גרנדין ובירה, אשר מקושטת בדרך כלל בדובדבני מרסקינו. הוא מוגש על פי רוב בכלי זכוכית כוס בירה, מה שמשאיר מקום לכמות נדיבה של קצף בירה שיכול לקבל גוון ורוד או דמוי דובדבן. משקה זה יכול להיות מתוק למדי, ועדיף ליהנות ממנו מצונן היטב. מקורה של קוקטייל המלכה מרי בקנדה בתחילת שנות ה-2000, ומאז הפכה פופולרית באמריקה הצפונית, אירופה ואוסטרליה כחלופה לשנדי. המשקה נקרא על שם מרי מטק, המלכה רעיה לג'ורג' החמישי, מלך הממלכה המאוחדת והדומיניונים הבריטיים. קוקטייל קווין מרי נעשה על ידי מזיגת גרנדין לכוס בירה, לפי הטעם, ואחריו בירה, ומותירים מקום בחלק העליון לשכבה עבה של קצף בירה בגוון ורוד. דובדבני Maraschino מתווספים לעיתים קרובות כקישוט, תוך כדי זילוף סירופ מהדובדבנים על קצף הבירה לתוספת מתיקות וצבע, כרצון השותה. בלאדי מרי שירלי טמפל (קוקטייל) Thomas, Chris (2012). Off-Premise Catering Management. Hoboken, New Jersey: John Wiley & Sons Inc. p. 115. ISBN 9780470889718. "Grenadine Cocktails - 5 ways to use grenadine". Morand. 25 בספטמבר 2020. נבדק ב-14 בפברואר 2021. {{cite web}}: (עזרה) Ferchak, Dawn (2022-09-01). "The 10 Best Drinks To Mix With Beer". TastingTable.com (באנגלית אמריקאית). נבדק ב-2022-09-02. "Queen Mary Cocktail Recipe". ftp.csgorankings.com. נבדק ב-2022-01-12. Mario (21 בינואר 2021). "Where To Find Grenadine In The Grocery Store?". Rubenchicago (באנגלית אמריקאית). אורכב מ-המקור ב-2021-02-26. נבדק ב-2021-03-04. {{cite web}}: (עזרה) "Queen Mary (cocktail américain)". Gastronomiac (בצרפתית). נבדק ב-2022-08-22. @SKZ (26 בספטמבר 2009). "Trivia night @ little bar. FYI beer +grenadine = queen Mary cocktail" (Tweet). נבדק ב-2 בספטמבר 2022 – via Twitter. {{cite web}}: (עזרה) "Queen Mary Cocktail Recipe". Cocktails (באנגלית). נבדק ב-2022-02-12. "Queen Mary Cocktail: Recipe, Origin & Culture". Culture Barware (באנגלית). נבדק ב-2022-05-21. "Recette Tango (Queen Mary) [fr]". cocktail.fr (בצרפתית). נבדק ב-2022-11-27. Queen Mary - Popular Refreshing Beer Cocktail (באנגלית), נבדק ב-2022-12-12 "All About Drinks & Cocktails That Start With The Letter Q". Cook Gem (באנגלית אמריקאית). 2022-10-23. נבדק ב-2022-12-07. Gray, Andrew (2022-11-23). "What Does Grenadine Taste Like? Does It Taste Good? | Americas Restaurant" (באנגלית אמריקאית). נבדק ב-2022-11-29.
המינגוויי ספיישל

המינגוויי ספיישל (באנגלית: Hemingway special) הוא קוקטייל לכל שעות היום המבוסס על דאקירי פלורידיטה. הקוקטייל מוכר על ידי איגוד הברמנים הבין-לאומי. הוא עשוי מרום, מיץ ליים, ליקר מרסקינו ומיץ אשכוליות ומוגש בכוס קוקטייל כפולה. ארנסט המינגוויי, ששהה בקובה תקופה די ארוכה, ניסה את משקה הדגל של הבר פלורידיטה (בו ישב מדי יום ביומו כבר מ-11 בבוקר, בפינה השמאלת קיצונית ליד הדלפק שבו נמצא פסל הברונזה שלו בישיבה, בגודל טבעי, מוצג עד היום), את הדאקירי פלורודיטה, ואמר לפי המסופר "זה טוב אבל אני מעדיף את זה ללא סוכר ועם רום כפול", כך הפך המשקה לקוקטייל הידוע כיום כדאקירי המינגוויי או הפָּפָּה דוּבְּלֶה. המתכון שונה מאוחר יותר, תוך הוספת מיץ אשכוליות לתערובת, ובשלב זה זכה המשקה לכינוי "המינגווי מיוחד". "Hemingway and the Floridita". El Floridita La Cuna del Daiquiri. נבדק ב-8 באפריל 2017. {{cite web}}: (עזרה) "Hemingway special". IBA World. אורכב מ-המקור ב-17 בפברואר 2017. נבדק ב-8 באפריל 2017. {{cite web}}: (עזרה) "Hemingway Special". AIBM Project. 30 במרץ 2014. נבדק ב-8 באפריל 2017. {{cite web}}: (עזרה) Curtis, Wayne. "Behind the drink: The Hemingway daiquiri". liquor.com. נבדק ב-8 באפריל 2017. {{cite web}}: (עזרה)
פלורידיטה

פלורידיטה (בספרדית: Floridita; או El Floridita) היא מסעדת דגים היסטורית (במקור) ובר קוקטיילים בעיקר (היום) בחלק הישן יותר של הוואנה (אנ'), קובה. הוא שוכן בקצה רחוב הבישוף (אנ'), מעבר לרחוב מונסראטה (Monserrate) מהמוזיאון הלאומי לאמנויות יפות של הוואנה (אנ'). המקום מפורסם בזכות הדאקירי שלו ובכך שהיה אחד ממקומות הבילוי האהובים על ארנסט המינגוויי בהוואנה. הבר מתהדר כעת בפסל ברונזה בגודל טבעי של ארנסט המינגוויי המוצב במקום האהוב עליו בקצה הבר. על לוח קטן התלוי באל פלורידיטה, תלוי הציטוט החתום של המינגוויי שבתרגום: "המוחיטו שלי בבודגואיטה דל מדיו והדאקירי שלי בפלורידיטה" (ובמקור בספרדית: "My mojito in the Bodeguita del Medio and my daiquiri in the Floridita"). הבר נפתח בשנת 1817 בשם "La Piña de Plata" (בעברית: "האננס הכסוף") באותו המקום שהוא עדיין נמצא בו, בפינת הרחובות אוביספו ומונסראטה. כמעט 100 שנים מאוחר יותר, המספר הגדול של התיירים מאמריקה הצפונית שכנע את הבעלים לשנות את השם של הבר ל"אל פלורידה". בשנת 1914, המהגר הקטלוני קונסטנטינו ריבאליגואה ורט (ספ') החל לעבוד בבר בתור קנטינרו (ברמן). קונסטנטינו, שזכה לכינוי קונסטנטה, הפך לבעלים ב-1918. לקונסטנטה מיוחסת המצאת הדאקירי הקפוא בתחילת שנות ה-30, המשקה נקשר לתהילת המקום, שהמוטו שלו הוא כיום "la cuna del daiquiri" (ערש הדאקירי). הבר הפך לבית ספר של קנטינרים (ברמנים) מיומנים ביותר המתמחים בקוקטיילים שהוכנו עם מיצי פירות טריים ורום, שהמסורות שלהם עדיין נשמרות על ידי תלמידי קונסטנטה. הסופר ארנסט המינגוויי ביקר בבר, שנמצא כאמור בקצה רחוב הבישוף, במרחק הליכה קצר ממלון אמבוס מונדוס, שם החזיק בחדר בין השנים 1932–1939 (אנ'). ילדיו של המינגוויי גם ציינו שבתחילת שנות ה-40 המינגוויי ואשתו "מרי" (מרתה גלהורן) המשיכו לנסוע מביתם מחוץ להוואנה (אנ') לפלורידיטה למשקאות. המקום מכיל היום מזכרות בולטות רבות של הסופר, עם תצלומים, דיוקנאות, ולאחרונה (2003), פסל ברונזה בגודל טבעי בקצה הבר ליד החומה, שפוסל על ידי האמן הקובני חוסה ויה סוברון (אנ'). המסעדה היא מקור לקוקטייל "המינגוויי ספיישל". המינגוויי לא היה הלקוח המפורסם היחיד של הבר. את הממסד פקדו דורות רבים של אינטלקטואלים ואמנים קובנים וזרים. גםעזרא פאונד, ג'ון דוס פסוס והסופר הבריטי גרהם גרין, שכתב את "האיש שלנו בהוואנה", היו לקוחות תכופים. המקום עדיין משמר הרבה מהאווירה של שנות ה-40 ושנות ה-50, כאשר המעילים האדומים של הברמנים תואמים את הקישוט בסגנון ריג'נסי שמקורו בשנות ה-50, אם כי כיום רוב לקוחותיו הם תיירים מזדמנים. מלבד הקוקטיילים, המקום ידוע בזכות מנות פירות הים היקרות שלו. מדיה וקבצים בנושא פלורידיטה בוויקישיתוף אתר האינטרנט הרשמי של פלורידיטה "El Floridita". World's Best Bars. נבדק ב-16 במאי 2016. {{cite web}}: (עזרה) Hemingway in El Floridita "Havana Hemingway". "Floridita's story". www.floridita-cuba.com (בספרדית). Bar – Restaurante Floridita. אורכב מ-המקור ב-9 בפברואר 2010. נבדק ב-12 בדצמבר 2009. {{cite web}}: (עזרה) "Floridita's story". www.elfloridita.net. אורכב מ-המקור ב-19 באוגוסט 2009. נבדק ב-12 בדצמבר 2009. {{cite web}}: (עזרה) Stock, Wolfgang (19 בפברואר 2011). "Hemingway and friends drink their Daiquiri in El Floridita". StockPress.de (בגרמנית). {{cite web}}: (עזרה) "FLORIDITA, Havana - Obispo 557 Esquina a Monserrate - Menu, Prices & Restaurant Reviews".
לקטור

לקטור הוא מושג בלטינית שבמקורו, Lector, נועד לתאר אדם שקורא, בין אם בקול או בדממה. בהשאלה משמש המושג לתאר אדם שמטרתו לברור טקסטים המיועדים לפרסום בהוצאות לאור או בעיתונים, או המיועדים להתקבל לשלבים שונים בתחרויות של יצירה ספרותית, פואטית או מדעית. בשפות מודרניות לובש המושג תעתיקים שונים. למשל, בצרפתית – lecteur, בפולנית – lektor וברוסית – лектор. התואר לקטור עשוי לשמש לתיאור מרצים וחוקרים באוניברסיטאות מסוימות. התואר lector jubilate הוא מקבילה לדוקטור לתאולוגיה. בהשכלה הגבוהה בהולנד, התואר לקטור משמש לתיאור מנהיג קבוצת מחקר באוניברסיטה למדע יישומי. ללקטור יש מערך דומה של משימות כמו לפרופסורים מן המניין, שנמצאים בדירוג גבוה יותר ממנו באוניברסיטה מחקרית, אם כי ברמה יישומית ולא בסיסית. מרצה דתי מכונה לפעמים לקטור. המרצה מכריז על קריאות כתבי הדת המשמשים בליטורגיה מתוך הספר הליטורגי הרשמי (lectionary). בפולנית, המילה לקטור משמשת גם לתיאור "קורא מחוץ למסך" או "קריין קולי" (Voice-over). לקטור הוא קורא המספק את הקול בתוכניות וסרטים בשפה זרה שבהם נעשה שימוש בטכניקת תרגום קולי. זוהי טכניקת לוקליזציה סטנדרטית במדינות מסוימות, למשל בטלוויזיה הפולנית ואופציה בתקליטורי DVD רבים. דיבוב מלא שמור בדרך כלל לחומר לילדים. בקובה ניתן השם לקטורים לקוראים בבתי חרושת לסיגרים שבהם בידרו את העובדים על ידי הקראת ספרים או עיתונים בקול רם, לעיתים קרובות פרסומים סוציאליסטיים. ההקראה הייתה בתשלום והמשלמים היו איגודי עובדים או עובדים שאספו כסף. בארצות הברית המנהג היה נפוץ במפעלי הסיגרים של איבור סיטי (Ybor City) בטמפה שבפלורידה אך הוא הופסק לאחר שביתת יצרני הסיגרים בעיר ב-1931. מקורו של הנוהג ככל הנראה בקובה. לקטורים החלו לפעול בשנת 1865 כדי לחנך וכדי להפיג את השעמום בקרב עובדי תעשיית ייצור הסיגרים. לקטורים, וחומר הקריאה שלהם, נבחרו על ידי עובדי מפעל הסיגרים. לקטורים לקחו על עצמם לעיתים קרובות תפקידים חוץ-רשמיים ובעבר פעלו כמאיצי התנגדות לבעלי המפעלים. החל משנת 2017, אונסק"ו שקל לשמר את המקצוע כסוג של "מורשת תרבותית בלתי מוחשית". מותג הסיגרים מונטקריסטו נולד מהחיבה שהייתה ליצרני הסיגרים להאזין ללקטורים המקריאים את הספר הרוזן ממונטה כריסטו. המחזאי הקובני-אמריקאי נילו קרוז (Nilo Cruz) הנציח את תרבות הלקטורה במפעלי הסיגרים במחזהו "אנה בחוג הטרופי" (Anna in the Tropics), שזכה בפרס פוליצר למחזאות בשנת 2003. "The people who read to Cuban cigar-factory workers". The Economist. 12 באוקטובר 2017. {{cite news}}: (עזרה) El Lector, the Cigar Factory Reader of Ybor City "The Jobs Of Yesteryear: Obsolete Occupations". National Public Radio. אורכב מ-המקור ב-2010-03-08. נבדק ב-10 במרץ 2010. {{cite news}}: (עזרה) 20 Jobs That Have Disappeared (אורכב 06.05.2010 בארכיון Wayback Machine), By Miranda Marquit, Main Street, thestreet.com, May 3, 2010. "The people who read to Cuban cigar-factory workers". The Economist. 12 באוקטובר 2017. {{cite news}}: (עזרה)
האספה המחוקקת של טלנגאנה

האספה המחוקקת של טלנגאנה או טלנגאנה וידאהן סבהה (בהינדי: तेलंगाना विधान सभा; בטלוגו: తెలంగాణ శాసనసభ), היא הפרלמנט המדינתי של טלנגאנה. באספה חברים 175 נציגים, הנבחרים ממחוזות בחירה. המועצה המחוקקת של טלנגאנה הוקמה ביוני 2014, כאשר פוצלו 11 מחוזות מאנדרה פרדש והפכו למדינה נפרדת. בעקבות כך, תוצאות הבחירות לאספה המחוקקת ב-2014 פוצלו בין שתי המדינות, כאשר באספה המחוקקת של אנדרה פרדש מכהנים 175 חברים, בעוד 119 חברים מכהנים בהאספה המחוקקת של טלנגאנה. בית האספה בהיידראבאד הוקם עוד בימי המדינה נסיכותית היידראבאד כמתנת תושבי המדינה לניזאם ב-1905. ב-1913 הפך הבניין לשמש כבית העירייה המקומי. לאחר העברת היידאבאד ממייסור לאנדרה פרדש תחת חוק ארגון מחדש של המדינות ב-1956 הפך הבניין למשכן האספה המחוקקת של המדינה. ב-1980 הוקם בית האספה המחוקקת החדש לצד הבניין הישן. ב-2014 נקבע כי היידראבאד תוסיף לשמש כבירתם המשותפת של טלנגאנה אאדנרה פרדש לתקופה שלא תעלה על עשר שנים, ובית האספה המחוקקת הישן הוענק לאנדרה פרדש, בעוד המבנה החדש הוענק לטלנגאנה. ב-2019 הכריזה ממשלת המדינה על כוונתה לבנות בניין חדש לאספה, אך בספטמבר אותה שנה הורה בית המשפט הגבוה בהיידראבאד על עצירת העבודות. בדצמבר 2023, לאחר התחלפות הממשל במדינה לידי הקונגרס הלאומי ההודי, הודיעה הממשלה החדשה על כוונתה להחריב את המבנה הקיים ולבנות במקומו בית חדש למועצה. ההרכב הנוכחי של האספה המחוקקת של טלנגאנה היא האספה המחוקקת השלישית, שנבחרה ב-2023. בהרכב שולטת הקונגרס הלאומי ההודי, המחזיקה ב-64 מושבים. הבהרטיה רשטרה סמיתי שבאופוזיציה, מחזיקה ב-39 מושבים, ומספר מושבים שייכים למפלגת העם ההודית ולמפלגות נוספות. האספה בוחרת את שבעת נציגי טלנגאנה ברג'יה סבהה. מדיה וקבצים בנושא האספה המחוקקת של טלנגאנה בוויקישיתוף אתר האינטרנט הרשמי של האספה המחוקקת של טלנגאנה אתר האינטרנט הרשמי של קצין הבחירות הראשי של מאדהיה פרדש (באנגלית) Telangana Election Results, Result University The Andhra Pradesh Reorganisation Act, 2014, s. 17, India Code Telangana Legislative Assembly New state Legislative Assembly building allocated to, Deccan Chronicle, ‏30 במאי 2014 Telangana all set to get possession of old Assembly building, The Hindu, ‏22 ביוני 2019 New Secretariat in Telangana will cost Rs 2000 crore, The Times of India, ‏2 ביולי 2019 Telangana HC strikes down KCR's plan to demolish palace to build Assembly, Hindustan Times, ‏17 בספטמבר 2019 TS to demolish Legislative Council building, set to build new structure, The New Indian Express, ‏11 בדצמבר 2023
אוונגליון 1.01+3.0: היה היו שלוש פעמים

אוונגליון 1.01+3.0: היה היו שלוש פעמים (ביפנית: シン・エヴァンゲリオン劇場版) הוא סרט מדע בדיוני יפני בסגנון אנימה משנת 2021 אותו ביים, כתב והפיק הידאקי אנו. הסרט הונפש על ידי סטודיו הארה. זהו הסרט השישי בזיכיון סרטי נאון ג'נסיס אוונגליון. הסרט התעתד תחילה לעלות לאקרנים ב-2020, אולם בעקבות התפרצות מגפת הקורונה ביפן, תאריך עלייתו לאקרנים נדחה לבסוף ל-8 במרץ 2021. הסרט גרף מעל ל-93.67 מיליון דולרים ברחבי העולם, והיה לסרט הרווחי ביותר מבין כל הסרטים בזיכיון נאון ג'נסיס אוונגליון, ודורג במקום השני ברשימת הסרטים היפנים הריווחיים ביותר לשנת 2021. מחוץ ליפן הקרנת הבכורה של הסרט התקיימה ב-13 באוגוסט 2021 בשירות הסטרימינג של אמזון פריים וידאו. בשנת 2022 זכה הסרט בפרס האקדמיה היפנית לקולנוע בקטגוריית סרט האנימציה הטוב ביותר של השנה. בשנת 2000 אירע פיצוץ ענק באנטארקטיקה אשר גרם לאסון עצום בעקבות הפשרת כיפות הקרח בקוטב שהובילו לחורבן של חלקים נרחבים בכדור הארץ. הרשויות טוענות כי האסון נגרם כתוצאה מפגיעת אסטרואיד. עלילת הסרט מתרחשת 15 שנים לאחר האסון, בעולם פוסט-אפוקליפטי בו, על אף שהאנושות הצליחה להשתקם מהאסון האנושות צריכה כעת להילחם ביצורים מסתוריים המכונים "מלאכים" אשר מנסים להחריב את העיר "טוקיו-3" שהוקמה ביפן בעקבות האסון. על מנת להילחם בהם הארגון החשאי NERV פיתח נשק רב עוצמה המכונה "האוונגליון". שיר הנושא של הסרט הוא "נשיקה אחרונה" אשר בוצע על ידי היקארו אוטאדה. האלבום של פסקול הסרט יצא לשווקים ב-17 במרץ 2021. אתר האינטרנט הרשמי של אוונגליון 1.01+3.0: היה היו שלוש פעמים (ביפנית) "אוונגליון 1.01+3.0: היה היו שלוש פעמים", במסד הנתונים הקולנועיים IMDb (באנגלית) "אוונגליון 1.01+3.0: היה היו שלוש פעמים", באתר AllMovie (באנגלית) "אוונגליון 1.01+3.0: היה היו שלוש פעמים", באתר Rotten Tomatoes (באנגלית) "אוונגליון 1.01+3.0: היה היו שלוש פעמים", באתר Metacritic (באנגלית) "אוונגליון 1.01+3.0: היה היו שלוש פעמים", באתר Prime Video (באנגלית) "אוונגליון 1.01+3.0: היה היו שלוש פעמים", במסד הנתונים הקולנועיים KinoPoisk (ברוסית) הקדימון של הסרט, סרטון באתר יוטיוב "Final Evangelion Film Rescheduled to March 8 After 2 COVID-19 Delays". Anime News Network (באנגלית). ארכיון מ-5 במרץ 2021. נבדק ב-26 בפברואר 2021. {{cite web}}: (עזרה) "Movies With Box Office Gross Receipts Exceeding 1 Billion Yen". Eiren. Motion Picture Producers Association of Japan (MPPAJ). נבדק ב-3 במרץ 2022. {{cite web}}: (עזרה)
ברוקלין (קוקטייל)

קוקטייל ברוקלין (באנגלית: Brooklyn) הוא אחד מחמישה הקוקטיילים על שם רובעי ניו יורק, יחד עם הברונקס (אנ'), מנהטן, קווינס (אנ') ומעבורת סטטן איילנד. קוקטייל ברוקלין דומה למנהטן, אבל עם סוג מסוים של ביטר (ניתן להשתמש בכמה סוגים של ביטר במנהטן) ובתוספת של ליקר מרסקינו. המשקה נפל במידה רבה לאפלולית לאחר תום תקופת היובש, אך חווה תחייה מחודשת בשנות ה-90. קוקטייל ברוקלין הומצא במקור על ידי השחקן והמחזאי מוריס הגמן (אנ') בשנת 1910 ב"בית הקפה שמידט" ליד צד ברוקלין של גשר ברוקלין. אם כי בגרסה שונה ממה שנחשב כיום לגרסה הסטנדרטית של ברוקלין. ברוקלין של הגמן כלל תערובת של סיידר, אבסינת וג'ינג'ר אייל. 5 ס"ל ויסקי 5 ס"ל ורמוט 1 כפית מרסקינו 1 כפית אנגוסטורה קרח מדיה וקבצים בנושא ברוקלין בוויקישיתוף Robert Simonson (2012-05-14). "Cocktails for the History Books, Not the Bar". נבדק ב-2014-08-02. "The Brooklynn Cocktail". Mixer and Server. Hotel and Restaurant Employee's International Alliance and Bartenders' International League of America. 19: 39. 1910. Orr Shtuhl (2013). "Brooklyn". An Illustrated Guide to Cocktails: 50 Classic Cocktail Recipes, Tips, and Tales. Penguin Publishing Group. ISBN 9781101620199.
יצירה של הממשל הפדרלי של ארצות הברית

יצירה של הממשל הפדרלי של ארצות הברית היא, כפי שמוגדר בחוק זכויות היוצרים האמריקני, "יצירה שהוכנה בידי ממונה או עובד של הממשל של ארצות הברית כחלק מהמטלות הרשמיות של אדם זה". המונח מתייחס רק ליצירה שנוצרה במסגרת הממשל הפדרלי של ארצות הברית, ולא במסגרת ממשל של אחת ממדינות ארצות הברית. יצירות שנוצרו במסגרת הממשל הפדרלי של ארצות הברית הן ברשות הציבור בהתאם לחוק האמריקני, כלומר הכול רשאים להשתמש בהן. קיימים פרסומים של ממשל ארצות הברית שעשויים להכיל גם יצירות מוגנות, שהרשות להשתמש בהן ניתנה לממשל. יצירות אלה אינן ברשות הציבור, וחלות עליהן זכויות יוצרים בדומה לכל יצירה אחרת. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
עמוס עבר-הדני

עמוס עבר-הדני (נולד ב-6 בינואר 1956) הוא גיטריסט, מלחין, מעבד ומפיק מוזיקלי ישראלי. עמוס עבר-הדני נולד ברחובות. בעל תואר ראשון מבית ספר BERKLEE בבוסטון. כנגן גיטרה הקליט והופיע עם אמנים רבים מקומיים וכן גם אורחים מחו"ל. הפיק עיבד והלחין מוזיקה לטלוויזיה תיאטרון וקולנע. לימד בבית ספר רימון למוזיקה בת זמננו.כתב את הרומן "בנג'י פיש" (2002) עליו קיבל את פרס היצירה המקורית מטעם משרד החינוך והיה שותף לכתיבת התסריט ל "כלבים לא נובחים בירוק " (1996). האריה, היונה ותרנגולת כחולה - 1992 אריק איינשטיין יש בי אהבה (עם שם טוב לוי), 1995 אריק איינשטיין קצת לקחת חזרה (עם שם טוב לוי), 1996 אריק איינשטיין אלף נשיקות - 1986 יהורם גאון ליווית אותי ארצי (אלבום כפול) יהורם גאון יש לי אישה, ילדה ולמברטה ואני גר בתל אביב – 1976 שלמה ארצי לילה לא שקט – 1986 שלמה ארצי חום יולי אוגוסט – 1988 שלמה ארצי כרטיס ללונה פארק – 1990 אריק סיני (1980) אריק סיני בדרך אל האושר דני רובס 1989 בגוף ראשון דני רובס 1991 עומד על נייר (2005) - אביתר בנאי בשביל הנשמה (אינסטרומנטלי), 1995 שם טוב לוי Eternally Spontaneous- טובי משולם (אינסטרומנטלי) 1994 Acoustics טובי משולם (אינסטרומנטלי) 1992 שוחד, שם טוב לוי 1987 הניגון שלך אתי אנקרי 2012 שירים שהתפזרו (1993) שירים מלילה גוב (1995) שירים מלילה גוב 2 (1997) ריקוד ירח – גרסאות כיסוי גידי גוב (2003) "אסיף" (1997) נורית גלרון 1985: אדמה • Earth עפרה חזה בחלום, 1989 ענת עצמון ניצה קרייתי – באמצע המישור 1988 לגמרי לא שקטים – 1990 (נענע דיסק) ורד קלפטר סודות גדולים (1996) דויד ברוזה הקלטות אחרונות (1998) ענבל פרלמוטר מוצאי חג (2003) חוה אלברשטיין 2004: חמש יעל לוי 1984 אהבה צעצוע יעל לוי הראל סקעת - הראל סקעת (2006) מרוב אהבה: הפזמונים, המערכונים ומה שביניהם (הופעה) (2007) יוסי בנאי מקומות אחרים (1989) צבי בומס קולות מדבר 1994 AMAL (أمل), 1998 אמל מורקוס Bahlawan- מירה עוואד 2009 עמיר אלון- פרלמנט העמק הנעלם 2008 אמצע בלוז - ריקי גל 2004 "גם אני רוצה חיבוק" (ילדים) (2006) יהודית רביץ אהבה אחת גדולה – 2008 (התו השמיני) ורד קלפטר ג'מייקה פליין (גיטרה סולו) 2012 החולמים אחר השמש (עם גיא יפה) 2015 מנגנים אריק איינשטיין (עם אלון נדל) 2017 Prelude to a kiss (גיטרה סולו) 2020 Jazz favorites (עם ניצן עין הבר) 2010 Jazz Favorites 2 (עם דניאל לבנון) 2022 Mood Latin (עם ניצן עין הבר) 2023 Listening Easy (עם דניאל לבנון) 2022 The Isolation Due (עם דניאל לבנון) 2022 עמוס עבר הדני נשוי ליעל עבר-הדני, אותה הכיר כשהיו בתיכון. לעמוס ויעל ארבעה ילדים. עמוס עבר-הדני, ברשת החברתית פייסבוק עמוס עבר-הדני, ברשת החברתית LinkedIn עמוס עבר-הדני, סרטונים בערוץ היוטיוב עמוס עבר-הדני, באתר סאונדקלאוד (באנגלית)
אוקראינה העות'מאנית

אוקראינה העות'מאנית (באוקראינית: Османська Україна), חאן אוקראינה (באוקראינית: Ханська Україна), הנשצ'ינה (באוקראינית: Ганьщина) הוא כינוי היסטורי לאוקראינה של הגדה הימנית (כמו גם לאזורים הדרומיים של מחוז קייב), הידועה גם בשמה הטורקי "Yedisan". השימוש המתועד הראשון במונח "Khanska Ukraina" הוא ב-1737 כאשר הסוכן החשאי הרוסי לופול דחק באנה, קיסרית רוסיה לתקוף את אוקראינה העות'מאנית. באופן רשמי, קצה החוף הדרומי של הטריטוריה נכבש על ידי חאנות קרים מאז שנות ה-20 של המאה ה-16 על מנת לאפשר את פשיטות העבדים. השטח הופיע כתוצאה מהסכם אנדרוסובו ב-1667, שחילק את ההטמאנות הקוזאקית, ללא התחשבות באוכלוסייה המקומית בין האיחוד הפולני-ליטאי לבין רוסיה הצארית. מאז 1669, השלטונות העות'מאניים העניקו חסות למדינה הקוזאקית ממערב לדנייפר וקבעו אותה לסנג'ק נפרד שבראשו עמד הקוזאק הטמאן פטרו דורושנקו. זה אושר על ידי הסכם בוצ'ך ב-1672. השטח גבל ממערב באיילט פודוליה ומדרום לו איילט סיליסטרה. בעזרתו של פטרו דורושנקו הצליחו העות'מאנים לכבוש את פודוליה וכוננו את המחוז שלה ב-1672. בשנת 1676 הצליח מלך פולין החדש, יאן השלישי סובייסקי, לכבוש מחדש חלק מהשטחים האבודים של אוקראינה והפסיק לשלם מס לאחר שחתם על הסכם ז'ורבנו. כמו כן, בשנת 1676, איוואן סמוילוביץ', יחד עם הבויאר גריגורי רומודנובסקי, הובילו מסע מוצלח נגד דורושנקו שאילץ אותו להיכנע וכבשו את בירת הקוזאקים, צ'יהירין. בין 1677 ל-1678 נלחם צבא רב עוצמה של אבראהים פאשה על השליטה בצ'יהירין (ראה המלחמה העות'מאנית-רוסית (1676–1681)). בסופו של דבר, צבאו של הווזיר הגדול קארה מוסטפא פאשה הצליח להשתלט על צ'יהירין, בשנת 1678. העיר נמירוב הפכה למגורי ההטמאן בין שנות ה-70 של המאה ה-17 ל-1699. לאחר הסכם בחצ'יסראי ב-1681, אוקראינה העות'מאנית עברה לממשלת מולדביה על ידי הוספודר ג'ורג' דוקאס. בשנת 1685 חידש המלך הפולני יאן השלישי סובייסקי מספר חירויות של הקוזאקים באוקראינה של הגדה הימנית וחתם על הסכם השלום הנצחי משנת 1686 עם רוסיה שהבטיחה ברית נגד האימפריה העות'מאנית. רוב אוקראינה העות'מאנית הפכה לחלק מחאנות קרים (תחת חסות של האימפריה הרוסית) ב-1774, למעט אזור אוצ'קוב שנשאר חלק מהאימפריה העות'מאנית. Petro Kraliuk. The Ukrainian Hanshchyna that preceded Novorossiya (Украинская Ганьщина, предшествовавшая Новороссии). Newspaper "Den". 5 December 2019
ג'ארד אירווין

ג'ארד אירווין (באנגלית: Jared Irwin;‏ 1750 – 1 במרץ 1818) היה פוליטיקאי אמריקאי מג'ורג'יה, איש המפלגה הדמוקרטית-רפובליקנית, שכיהן כמושל ג'ורג'יה ה -22 בשנים 1796–1798 ובשנים 1806–1809. הוא נבחר לראשונה כמושל כרפורמטור על בסיס שערוריית הקרקעות יאזו (Yazoo land scandal), ועם בחירתו הוא חתם על חוק לביטול חוק איזו, שאפשר את מכירת קרקעות המדינה. תביעות לבעלות על קרקעות שנרכשו על פי החוק הקודם הובילו לדיון בפני בית המשפט העליון של ארצות הברית בפסק הדין פלטשר נגד פק (Fletcher v. Peck) ב-1810. בהחלטה תקדימית, אישר בית המשפט את הסכמי המקרקעין ופסק שחוק המדינה נגד את החוקה בניסיונו לבטל חוזים תקפים. ג'ארד אירווין נולד במחוז אנסון שבפרובינציית קרוליינה הצפונית (כיום מקום הולדתו נמצא במחוז מקלנבורג שבקרוליינה הצפונית). בצעירותו עברה משפחתו למחוז בורק שבפרובינציית ג'ורג'יה. אירווין לחם במלחמת העצמאות של ארצות הברית, בה הוא קודם מדרגת טוראי ועד לדרגת קולונל. הוא היה נציג בוועידה של ג'ורג'יה שאשררה את חוקת ארצות הברית ב-1789. זמן קצר לאחר תום המלחמה, ניסו ג'ורג'יה ומדינות אחרות במהירות לפתח את הקרקעות באזורי הספר שלהן. הייתה זו סביבה בשלה לשערורייה ולספסרות, שהתרחשו בג'ורג'יה ובמדינות נוספות. בשל הזעם הציבורי בנוגע למיליוני אקרים של קרקעות המדינה שנמכרו במחירים נמוכים לספסרים, נבחר אירווין כמושל ג'ורג'יה ב-1795 כדי לנקות את השחיתות לאחר שערוריית הקרקעות יאזו (Yazoo land scandal). ב-13 בפברואר 1796, פחות משבועיים לאחר השבעתו, חתם אירווין על חוק לביטול חוק יאזו. כדי להמחיש את הביטול בציבור, הוא שרף עותק של חוק יאזו במתחם הקפיטול המדינתי. בתגובה לשערורייה זו עבר בית המחוקקים של ג'ורג'יה לעיר לואיוויל. בספטמבר 1794 הקיפו ובודדו 1,200 אנשי המיליציה המדינתית בהנהגתו של אירווין, שפעל בשיתוף פעולה עם כוחות פדרליים שהוצבו באוקוני, את הביצורים של הגנרל אלייז'ה קלארק באוקוני, במה שנקרא "רפובליקת טרנס-אוקוני (Trans-Oconee Republic). לאחר משא ומתן שנמשך זמן מה, הסכים קלארק להיכנע, בתנאי שהוא ואנשיו לא יועמדו לדין על מעשיהם. קלארק וחסידיו עזבו, והמיליציה שרפה את היישובים החדשים ואת הביצורים. במהלך תקופת כהונתו השנייה כמושל, ניהל אירווין את הגרלת הקרקעות השנייה של ג'ורג'יה, כאשר מכירת ופיתוח הקרקעות היו עדיין בעדיפות גבוהה במדינה. ג'ארד אירווין נפטר במחוז וושינגטון שבג'ורג'יה ב-1 במרץ 1818. הוא נטמן בכנסייה הבפטיסטית אוהופי המקומית. הערים אירווינוויל ואירווינטון, ומחוז אירווין שבג'ורג'יה נקראו על שמו. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 281-282. מדיה וקבצים בנושא ג'ארד אירווין בוויקישיתוף ג'ארד אירווין באתר אגודת המושלים הלאומית (באנגלית) ג'ארד אירווין באנציקלופדיה החדשה של ג'ורג'יה (באנגלית) ג'ארד אירווין באתר The Political Graveyard (באנגלית) ג'ארד אירווין, באתר "Find a Grave" (באנגלית) Irwin, Jared. "Letter, 1789 Oct. 12, Washington County, Georgia to George Walton, Governor of Georgia, Augusta, Georgia / Colonel Jared Irwin". Digital Library of Georgia. "Burning of the Yazoo Act," 1914 - Digital Library of Georgia Kokomoor, Kevin (November 2015). "Creeks, Federalists, and the Idea of Coexistence in the Early Republic". Journal of Southern History. 81 (4): 830. Gannett, Henry (1905). The Origin of Certain Place Names in the United States. Govt. Print. Off. pp. 166.
הנהג של מדלן

הנהג של מדלן (בצרפתית: Une belle course) הוא סרט קולנוע צרפתי משנת 2022 בבימויו של כריסטיאן קריו (אנ'), עם דני בון, לין רנו ואליס איסאז (אנ') בתפקידים הראשיים. הסיפור הוא על יחסים שמתפתחים בין אישה קשישה לנהג צעיר שמסיע אותה מביתה לבית אבות. לין רנו זכתה בפרס השחקנית הטובה ביותר וכריסטיאן קריו היה מועמד לפרס הסרט הטוב ביותר בפסטיבל הסרטים הבינלאומי בבייג'ינג, 2023. שארל (דני בון) הוא בן 46 שעובד כנהג מונית בפריז. הוא שקוע בחובות ומצליח בקושי לפרנס את אשתו ובתו למרות שהוא עובד 12 שעות ביממה. הוא נקרא להסיע את מדלן קלר (לין רנו), קשישה בת 92 מביתה לבית אבות. מדלן מתחילה לדבר אך שארל כמעט ולא עונה לה. לבקשתה הם עוברים במקומות שבהם גרה בעבר והיא מספרת לו על עברה הסוער המתואר בסרט בפלשבקים. הם עוברים חוויות בנסיעה ברחבי פריז ושארל נפתח רגשית ומתחבר למדלן שיכולה להיות סבתו. הם מסיימים בסעודה במסעדה, משם לוקח אותה שארל לבית האבות ונפרד ממנה. הסוף, מפתיע (בלי ספוילרים). "הנהג של מדלן", במסד הנתונים הקולנועיים IMDb (באנגלית) "הנהג של מדלן", באתר Rotten Tomatoes (באנגלית) "הנהג של מדלן", באתר Metacritic (באנגלית) "הנהג של מדלן", במסד הנתונים הקולנועיים KinoPoisk (ברוסית) קדימון לנהג של מדלן, באתר יוטיוב הנהג של מדלן, באתר של ענת שפרן-אור.